SINGER เดินหน้าซื้อคืน 1.3 ล้านหุ้น ดันราคาดีดกลับ 33%
SINGER เดินหน้า “ซื้อหุ้นคืน” เรียกความเชื่อมั่นนักลงทุน ล่าสุด 23 ก.พ. คว้าหุ้นคืนอีก 1.3 ล้านหุ้น เพิ่มเป็น 10.20 ล้านหุ้น ดันราคาหุ้น 5 วัน (20-24 ก.พ.66) ดีดกลับแล้ว 33%
SINGER เดินหน้าซื้อคืนอีก 1.3 ล้านหุ้น ดันราคาหุ้น 5 วันดีดกลับแล้ว 33%
24 ก.พ. 2566

ผู้สื่อข่าวรายงานว่า จากกรณีที่ที่ประชุมคณะกรรมการบริษัท ซิงเกอร์ประเทศไทย จำกัด (มหาชน) หรือ SINGER เมื่อวันที่ 19 ธ.ค.2565 ที่ผ่านมา มีมติอนุมัติโครงการซื้อหุ้นคืนจำนวนไม่เกิน 13,890,000 หุ้น หรือคิดเป็นสัดส่วนไม่เกิน 1.69% ของจำนวนหุ้นที่ชำระแล้วทั้งหมด
ล่าสุดเมื่อวันที่ 23 ก.พ. 2566 พบว่า SINGER ซื้อหุ้นคือมาเพิ่มอีก 1,300,000 หุ้น ในราคาสูงสุด 23 บาทต่อหุ้น และราคาต่ำสุด 22.70 บาทต่อหุ้น มูลค่ารวม 29.77 ล้านบาท ส่งผลให้ปัจจุบันมีจำนวนซื้อหุ้นคืนแล้วทั้งสิ้น 10,200,000 หุ้น หรือคิดเป็นสัดส่วน 1.12% ของจำนวนหุ้นซื้อคืนต่อจำนวนหุ้นที่ชำระแล้ว ด้วยมูลค่ารวมซื้อคืนไป 254.47 ล้านบาท อย่างไรก็ตามวันที่ครบกำหนดโครงการในวันที่ 28 ก.พ.2566
ขณะที่ราคาหุ้น SINGER เริ่มปรับตัวขึ้นอย่างชัดเจนนับตั้งแต่ในวันที่ 20 ก.พ.2566 จนถึงวันนี้ (24 ก.พ.2566) โดยล่าสุด ณ เวลา 10:05 น. อยู่ที่ระดับ 23.10 บาท บวก 0.20 บาท หรือ 0.87 บาท ด้วยมูลค่าซื้อขาย 72.06 ล้านบาท ทั้งนี้คิดเป็นการปรับตัวขึ้น 33.53% จากราคาปิดตลาดเมื่อวันที่ 19 ก.พ.2566 ที่ระดับ 17.30 บาท
ดังนั้นก่อนสิ้นวันครบกำหนดโครงการซื้อหุ้นคืนในวันที่ 28 ก.พ. 2566 จึงมีโอกาสที่ราคาหุ้นจะปรับตัวขึ้นได้อีกเนื่องจากยังคงเหลืออีกจำนวน 3,690,000 หุ้น